google/wiki40b huggingface dataset:
एक मामूली आदमी

अशोक लाल का नाटक 'एक मामूली आदमी' अकिरा कुरोसावा की फ़िल्म ‘इकिरू’(Ikiru, aka To Live, 1952) से प्रेरित है। 'एक मामूली आदमी 'नाटक को निदेशक अरविन्द गौड़ ने गत दशक में ८० से अधिक बार मंचित किया है। अस्मिता थियेटर ग्रुप ने 'एक मामूली आदमी' का मंचन रा ना वि (NSD) के भारत रंग महोत्सव और सन्गीत नाटक अकादमी महोत्सव मे भी किया है। स्वदेश दीपक के कोर्ट मार्शल के बाद निदेशक अरविन्द गौड़ का यह सर्वाधिक चर्चित व सफल नाटक है। 'एक मामूली आदमी' के नायक ईश्वर चन्द अवस्थी की भूमिका दिल्ली-६ फिल्म से चर्चित,ओमकारा के लिए फिल्म फेयर अवार्ड पाने वाले अभिनेता दीपक डोबरियाल ने की है।

नाटक के बारे में

'एक मामूली आदमी ' का नायक लिपिक - ईश्वर चन्द अवस्थी अकेलेपन और सतही रिश्तो के साथ निरुत्साह जिन्दगी जी रहा है। असली खुशी के लिए तरसता अवस्थी जब यह तथ्य जानता है कि वह् जल्दी मरने वाला है तो वो खुशी की तलाश करता है। मरने का एहसास उसे नया जीवन और उत्साह देता है। 
अवस्थी मरने से पहले कुछ असाधारण काम करने का निर्णय लेता है। वह दूसरों की खुशी का स्रोत बन खुद की जिन्दगी का मकसद बनता है। आज के उपभोक्तावादी समाज मे जीवन की वास्तविकताओ को नाटक मे दर्शाया गया है। कुरुसावा की फ़िल्म ‘इकिरू’से प्रेरित अशोक लाल का नाटक 'एक मामूली आदमी' रोचक तरीके से दिखाता है कि किस तरह पारिवारिक और सामाजिक संवाद-विहीनता व्यक्तिगत और सामुदायिक जीवन मे व्यक्ति को संवेदनशीलता से दूर ले जाकर कुछ ख़ास होने की क़ैद में डाल देती है। यह् नाटक चुनौती के साथ आशा और सकारात्मक सोच के विकास मे योगदान देता है।
बइ भाषा

बइ भाषा या बइप भाषा (चीनी: 白語, बइ यु; अंग्रेज़ी: Bai या Baip language) चीन के युन्नान प्रान्त और उसके कुछ पड़ोसी क्षेत्रों, में बइ लोगों द्वारा बोली जाने वाली एक चीनी-तिब्बती भाषा-परिवार की एक बोली है। इसे सन् २००३ में लगभग १२,४०,००० लोग अपनी मातृभाषा के रूप में बोलते थे। अन्य चीनी-तिब्बती भाषाओं की तरह यह भी एक सुरभेदी भाषा है और इसमें आठ सुरों का प्रयोग होता है। बइ भाषा की तीन मुख्य उपभाषाएँ हैं - जिआनचुआन (मध्य), दाली (दक्षिणी) और बिजिआंग (उत्तरी)। इनमें जिआनचुआन और दाली एक-दूसरे के क़रीब हैं और इन्हें बोलने वाले बहुत हद तक एक-दूसरे को समझ सकते हैं, लेकिन बिजिआंगइन दोनों से काफ़ी भिन्न है।

श्रेणीकरण पर विवाद

हालांकि इस बात पर भाषावैज्ञानिकों में सर्वसम्मति है कि बइ भाषा चीनी-तिब्बती भाषा-परिवार कि सदस्य है, लेकिन उस परिवार के अन्दर इसकी उपश्रेणी को लेकर विवाद है। पहले यह समझा जाता था कि यह एक तिब्बती-बर्मी भाषा है लेकिन सन् १९४८ में आर.ए.डी. फोरेस्ट नामक भाषावैज्ञानिक ने दावा किया कि यह वास्तव में आदि-चीनी भाषा कि वंशज है। यह विवाद अभी तक जारी है।
यामिनी कृष्णमूर्ति

प्रारंभिक जीवन

यामिनी कृष्णमूर्ति का जन्म मदनपल्ली, चित्तूर जिले, आंध्र प्रदेश में हुआ था। वह एक अर्ध चंद्रमा की रात को पैदा हुई थी, और उसके दादा ने उसका नाम यामिनी पूर्णातिलाका रखा था, जिसका अर्थ है "रात के भौंह पर एक पूर्ण चिह्न।" उन्हें चिदंबरम, तमिलनाडु में लाया गया था। उसकी मातृभाषा तेलुगु है।

कैरियर

यामिनी कृष्णमूर्ति ने 1957 में मद्रास में डेब्यू किया। उन्हें तिरुमाला तिरुपति देवस्थानम के अस्थाना नर्तकी (निवासी नर्तकी) होने का सम्मान प्राप्त है। कुछ आलोचकों ने देखा है कि यामिनी का नृत्य लयबद्ध व्यक्ति को दर्शाता है। वह कुचिपुड़ी नृत्य के "मशाल वाहक" के रूप में भी जानी जाती थीं।
भरतनाट्यम और कुचिपुड़ी के प्रतिपादक के रूप में उनका अग्रणी स्थान है। वह अपने संस्थान, यामिनी स्कूल ऑफ़ डांस, हौज़ खास, नई दिल्ली में युवा नर्तकियों को नृत्य सिखाती हैं।

आत्मकथा

उन्होंने अपनी आत्मकथा "ए पैशन फ़ॉर डांस" एक पुस्तक जारी की, जो पाठकों को अच्छी लगी।

व्यक्तिगत जीवन

यामिनी कृष्णमूर्ति ने कभी शादी नहीं की।
उनके प्रबंधक शिव गणेश हैं और उनके निजी सचिव जे। एग्री ग्रिएटस हैं।
रोमन लीजन

रोमन लीजन (अंग्रेज़ी: Roman legion, लातीनी: legio) प्राचीन रोम की सेना की एक बड़ी टुकड़ी को कहा जाता था। सामान्य रूप से एक रोमन लीजन में लगभग पाँच हज़ार सैनिक हुआ करते थे। रोम गणतंत्र के काल में एक लीजन को दस मानिपलों (maniples) के तीन गुटों में विभाजित करा जाता था। गणतंत्र के अंतिम दिनों और रोम साम्राज्य के अधिकांश काल में लीजन को पाँच या छह सेन्चूरियों (centuries) के दस कोहोर्ट (cohorts) में बाँटा जाता था।
एस्प्लेनेड मार्ग, चाँदनी चौक, दिल्ली

यह दिल्ली के मुगल कालीन बाजार चाँदनी चौक का एक यादगार हिस्सा है। यहाँ बच्चों व बङों की साईकिलों का थोक बाजार है। इसके अलावा यहाँ न्यू लाजपत राय मार्किट है जो कि घड़ियों व खिलौनों एवं अन्य इलैक्ट्रॉनिक उत्पादों का बाजार है।
गायत्री देवी

प्रारंभिक जीवन

गायत्री देवी का जन्म एक कूच राजबोंग्शी हिन्दू परिवार में हुआ। उनके पिता, कूच बिहार के राजकुमार, जितेंदर नारायण, राजा के छोटे भाई थे। गायत्री देवी की माता, बरोदा की राजकुमारी इंदिरा राजे, महाराष्ट्र के एक महाराजा सयाजीराव गायकवाड़ III की एकलौती पुत्री, एक बहुत ही खूबसूरत राजकुमारी और एक महान समाजवादी थी। उनकी छोटी उम्र में उनके ताऊ की मृत्यु के बाद उनके पिता को गद्द्दी पे बिठाया गया। गायत्री देवी ने अपनी पढाई  ग्लेनडोवेर प्रिपरेटरी स्कूल लंदन, विश्व-भारतीय यूनिवर्सिटी, शांतिनिकेतन, और उसके बाद लॉसेन, स्विट्ज़रलैंड, जहाँ वह अपनी माता के साथ अक्सर जाय करती थीं, से पूरी की। 
गायत्री देवी की मुलाकात पहली बार राजा सवाई मान सिंह II, से तब हुई जब वह केवल १२ साल की थीं। राजा साहेब कलकत्ता में पोलो खेलने के लिए गए थे और उनका राजकुमारी के परिवार के साथ ठहरना हुआ। गायत्री देवी और सवाई मान सिंह II बहादुर की शादी ०९, मई १९४० को हुई। 
महारानी गायत्री देवी एक अच्छी घुडसवारिका और पोलो की खिलाड़ी थीं। गायत्री देवी का निशाना भी कमाल का था, वह अक्सर शिकार पे भी जाया करती थीं। महारानी को गाडिओं का भी काफी शौक था, उन्होंने भारत में पहली मर्सिडीज़-बैन्ज़ W126 इम्पोर्ट की थी और उनके पास खुद का एक हवाई जहाज, और रोल्स रॉयस गाड़ियां भी थीं। गायत्री देवी के पुत्र, जयपुर के राजकुमार जगत सिंह का जनम १५ अक्टूबर १९४९ में हुआ, जो बाद में ईसरदा के रजा बने।
राजमाता गायत्री देवी का नाम वोग मैगज़ीन की १० सबसे खूबसूरत महिलाओं में भी शामिल था।  
राजमाता ने जयपुर में महारानी गायत्री देवी गर्ल्स पब्लिक स्कूलों जैसे कई स्कूलों की स्थापना की।
चेन्नई बंदरगाह

चेन्नई पोर्ट, मुंबई पोर्ट के बाद भारत का दूसरा सबसे बड़ा बंदरगाह है। यह १२५ वर्शः से अधिक पुराना है। मुख्य कंटेनर पत्तन बनने से पूर्व यह प्रमुख यात्रा बंदरगाह भी था। २००८ में इसका कंटेनर परिवहन १० लाख टी.ई.यू से अधिक था। यह वर्तमान में आने वाले समय में ९१वां सबसे बड़ा कंटेनर पोर्ट आंका गया है। चेन्नई पोर्ट बंगाल की खाड़ी में सबसे बड़ा बंदरगाह और भारत का दूसरा सबसे बड़ा सागरीय-व्यापार केन्द्र है, जहां ऑटोमोबाइल, मोटरसाइकिल, सामान्य औद्योगिक माल और अन्य थोक खनिज की आवा-जाही होती है। मुम्बई के बाद भारत का यही सबसे बड़ा पत्तन है। इस कृत्रिम बन्दरगाह में जलयानों के लंगर डालने के लिए कंक्रीट की मोटी दीवारें सागर में खड़ी करके एक साथ दर्जनों जलयानों के ठहराने योग्य पोताश्रय बना लिया गया है। दक्षिणी भारत का सारा दक्षिण-पूर्वी भाग (तमिलनाडु, दक्षिणी आन्ध्रप्रदेश तथा कर्नाटक राज्य) इसकी पृष्ठभूमि है।

प्रमुख निर्यात

यहाँ मुख्य निर्यात मूँगफली और इसका तेल, तम्बाकू, प्याज, कहवा, अबरख, मैंगनीज, चाय, मशाला, तेलहन, चमड़ा, नारियल इत्यादि हैं तथा आयात में कोयला, पेट्रोलियम, धातु, मशीनरी, लकड़ी, कागज, मोटर-साइकिल, रसायन, चावल और खाद्यान्न, लम्बे रेशे वाली कपास, रासायनिक पदार्थ, प्रमुख हैं। एक छोटा बंदरगाह रोयापुरम में भी है, जो स्थानीय मछुआरों और जलपोतों द्वारा प्रयोग होता है। पूर्वी तट पर चेन्नई की महत्त्वपूर्ण स्थिति ने प्राकृतिक सुविधा के अभाव में भी कृत्रिम व्यवस्था द्वारा एक पत्तन का विकास पाया है। एक बन्दरगाह होने के कारण कोलकाता, विशाखापट्टनम, कोलम्बों, रंगून, पोर्टब्लेटर आदि स्थानों से समुद्री मार्ग द्वारा सम्बद्ध है।
पालरुवी जलप्रपात

नामोत्पत्ति

मलयालम और तमिल भाषाओं में "पाल" का अर्थ "दूध" और "अरुवी" का अर्थ "नदी" या "झरना" है। "पालरुवी" का मतलब "दूध का झरना" है।
कल्ब अली ख़ान वहादूर

हाजी नवाब कल्ब अली ख़ान बहादूर (1832 – 23 मार्च 1887) १८६५ से १८८७ तक रामपुर के नवाब थे।
नवाब कल्बे अली खान  अरबी और फारसी के विद्वान थे  तथा उनके शासनकाल में रामपुर रियासत में साहित्य को  भरपूर प्रोत्साहन मिला  नवाब कल्ब अली खान का महत्वपूर्ण योगदान 13वीं शताब्दी के प्रसिद्ध फारसी कवि शेख सादी की पुस्तक "करीमा "का देवनागरी ब्रज भाषा में कवि बलदेव दास चौबे शाहबाद रामपुर निवासी से आग्रह करके अनुवाद कराना था । यह अनुवाद दोहे और चौपाई यों के माध्यम से बहुत सुंदर रीति से 28 पृष्ठ में सन 1873 ईस्वी में बरेली रुहेलखंड लिटरेरी सोसायटी की प्रेस में छापा गया। रवि प्रकाश ,बाजार सर्राफा, रामपुर, (उत्तर प्रदेश )
संयुक्त राष्ट्र दिवस

संयुक्त राष्ट्र दिवस विश्व प्रतिवर्ष २४ अक्टूबर को लोगों को संयुक्त राष्ट्र संस्थान के उद्देश्यों एवं उपलब्धियों की जानकारी देने हेतु मनाया जाता है। संयुक्त राष्ट्र दिवस संयुक्त राष्ट्र सप्ताहिक कार्यक्रमों की श्रंखला में 20 से 26 अक्टूबर के मध्य मनाया जाता है। 
jai mata ji pure vishv me samy ka ek itihas pure vishv me har ek desh ke har ghar ka sarve ek aadhar ho garibi bimari burai atankvad jehad ka ant ek sathe ho
 वर्ष 1948 में संयुक्त राष्ट्र की आम महासभा में यह घोषित किया गया कि 24 अक्टूबर को जोकि संयुक्त राष्ट्र के चार्टर की वर्षगांठ होती है उस दिन. हम हम संयुक्त राष्ट्र के उद्देश्यों एवं उपलब्धियों के बारे में तथा लोगों के समर्थन के. बारे में जानकारी देने के उद्देश्य से मनाएंगे। 
वर्ष 1971 को संयुक्त राष्ट्र महासभा ने आगे यह संकल्प बढ़ाते हुए (संयुक्त राष्ट्र संकल्प संख्या 2782) यह संकल्प लिया कि संयुक्त राष्ट्र दिवस को अंतर्राष्ट्रीय अवकाश दिवस के रूप में घोषित किया जाए और यह भी देखा जाए कि यह उन सभी देशों में जोकि संयुक्त राष्ट्र के सदस्य हैं, सार्वजनिक अवकाश के रूप में मनाया जाए
यूनिवर्सिटी मैच

क्रिकेट संदर्भ में विश्वविद्यालय मैच आम तौर पर ऑक्सफोर्ड विश्वविद्यालय क्रिकेट क्लब और कैम्ब्रिज विश्वविद्यालय क्रिकेट क्लब के बीच वार्षिक स्थिरता का उल्लेख करने समझा जाता है। 2001 से, उनकी जुड़नार के अधिकांश में ऑक्सफोर्ड क्रिकेटिंग एक्सीलेंस के ऑक्सफोर्ड विश्वविद्यालय केंद्र (ऑक्सफोर्ड यूसीसीई, शामिल ऑक्सफोर्ड ब्रूक्स यूनिवर्सिटी) के रूप में दिखाई दिया, और कैम्ब्रिज, (कैम्ब्रिज यूसीसीई को शामिल एंग्लिया रस्किन विश्वविद्यालय) क्रिकेटिंग एक्सीलेंस के कैम्ब्रिज विश्वविद्यालय केंद्र के रूप में दिखाई दिया, लेकिन इस विश्वविद्यालय मैच पर लागू नहीं होता।

परिणाम

करने के लिए और 2016 सहित, 172 मैचों में निर्धारित किया गया है। कैम्ब्रिज, 59 जीत लिया है ऑक्सफोर्ड 56 जीत लिया है 56 से तैयार किया गया है और (1988 में) एक मैच में एक गेंद पर बोल्ड होने के बिना छोड़ दिया गया था।
हरगोविन्द खुराना

जीवनी

उन्का जन्म अविभाजित भारतवर्ष के रायपुर (जिला मुल्तान, पंजाब) नामक कस्बे में हुआ था। पटवारी पिता के चार पुत्रों में ये सबसे छोटे थे। प्रतिभावान् विद्यार्थी होने के कारण विद्यालय तथा कालेज में इन्हें छात्रवृत्तियाँ मिलीं। पंजाब विश्वविद्यालय से सन् १९४३ में बी. एस-सी. (आनर्स) तथा सन् १९४५ में एम. एस-सी. (ऑनर्स) परीक्षाओं में ये उत्तीर्ण हुए तथा भारत सरकार से छात्रवृत्ति पाकर इंग्लैंड गए। यहाँ लिवरपूल विश्वविद्यालय में प्रोफेसर ए. रॉबर्टसन् के अधीन अनुसंधान कर इन्होंने डाक्टरैट की उपाधि प्राप्त की। इन्हें फिर भारत सरकार से शोधवृत्ति मिलीं और ये जूरिख (स्विट्सरलैंड) के फेडरल इंस्टिटयूट ऑव टेक्नॉलोजी में प्रोफेसर वी. प्रेलॉग के साथ अन्वेषण में प्रवृत्त हुए।
भारत में वापस आकर डाक्टर खुराना को अपने योग्य कोई काम न मिला। हारकर इंग्लैंड चले गए, जहाँ कैम्ब्रिज विश्वविद्यालय में सदस्यता तथा लार्ड टाड के साथ कार्य करने का अवसर मिला1 सन् १९५२ में आप वैकवर (कनाडा) की ब्रिटिश कोलंबिया अनुसंधान परिषद् के जैवरसायन विभाग के अध्यक्ष नियुक्त हुए। सन् १९६० में इन्होंने संयुक्त राज्य अमरीका के विस्कान्सिन विश्वविद्यालय के इंस्टिट्यूट ऑव एन्ज़ाइम रिसर्च में प्रोफेसर का पद पाया। यहाँ उन्होंने अमरीकी नागरिकता स्वीकार कर ली।
चिकित्सक खुराना जी जीवकोशिकाओं के नाभिकों की रासायनिक संरचना के अध्ययन में लगे रहे। नाभिकों के नाभिकीय अम्लों के संबंध में खोज दीर्घकाल से हो रही है, पर डाक्टर खुराना की विशेष पद्धतियों से वह संभव हुआ। इनके अध्ययन का विषय न्यूक्लिऔटिड नामक उपसमुच्चर्यों की अतयंत जटिल, मूल, रासायनिक संरचनाएँ हैं। डाक्टर खुराना इन समुच्चयों का योग कर महत्व के दो वर्गों के न्यूक्लिप्रोटिड इन्जाइम नामक यौगिकों को बनाने में सफल हुये।
नाभिकीय अम्ल सहस्रों एकल न्यूक्लिऔटिडों से बनते हैं। जैव कोशिकओं के आनुवंशिकीय गुण इन्हीं जटिल बहु न्यूक्लिऔटिडों की संरचना पर निर्भर रहते हैं। डॉ॰ खुराना ग्यारह न्यूक्लिऔटिडों का योग करने में सफल हो गए थे तथा अब वे ज्ञात शृंखलाबद्ध न्यूक्लिऔटिडोंवाले न्यूक्लीक अम्ल का प्रयोगशाला में संश्लेषण करने में सफल हुये। इस सफलता से ऐमिनो अम्लों की संरचना तथा आनुवंशिकीय गुणों का संबंध समझना संभव हो गया है और वैज्ञानिक अब आनुवंशिकीय रोगों का कारण और उनको दूर करने का उपाय ढूँढने में सफल हो सकेंगे।
डाक्टर खुराना की इस महत्वपूर्ण खोज के लिए उन्हें अन्य दो अमरीकी वैज्ञानिकों के साथ सन् १९६८ का नोबेल पुरस्कार प्रदान किया गया। आपको इसके पूर्व सन् १९५८ में कनाडा के केमिकल इंस्टिटयूट से मर्क पुरस्कार मिला तथा इसी वर्ष आप न्यूयार्क के राकफेलर इंस्ट्टियूट में वीक्षक (visiting) प्रोफेसर नियुक्त हुए। सन् १९५९ में ये कनाडा के केमिकल इंस्ट्टियूट के सदस्य निर्वाचित हुए तथा सन् १९६७ में होनेवाली जैवरसायन की अंतरराष्ट्रीय परिषद् में आपने उद्घाटन भाषण दिया। डॉ॰ निरेनबर्ग के साथ आपको पचीस हजार डालर का लूशिया ग्रौट्ज हॉर्विट्ज पुरस्कार भी सन् १९६८ में ही मिला है। Google ने pechele वर्ष 9 जनवरी 2018 में उनकी 96 वीं जयंती पर उन्हें याद करते हुए और उनके कार्यों का सम्मान करते हुए  उनकी याद में  गूगल डूडल बनाकर  उन्हें सम्मानित किया।
२५४५ ईसा पूर्व

२५४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बंगाली थियेटर

बांग्ला रंगमंच मुख्य रूप से बंगाली भाषा में थिएटर को कहते हैं। बंगाली थिएटर मुख्य रूप से पश्चिम बंगाल, और बांग्लादेश में चलता है। शब्द कुछ हिंदी थियेटरों का उल्लेख करने के लिए भी हो सकता है जो बंगाली लोगों को स्वीकार हों।
बांग्ला रंगमंच का मूल ब्रिटिश भारत है। यह 19 वीं सदी के आरंभ में निजी मनोरंजन के रूप में शुरू हुआ। आजादी के पूर्व बंगाली थिएटर ने ब्रिटिश राज के प्रति नापसंदगी प्रकट करने में एक निर्णायक भूमिका निभाई। 1947 में भारत की आजादी के बाद, वामपंथी आंदोलनों ने पश्चिम बंगाल में सामाजिक जागरूकता के एक उपकरण के  रूप में थिएटर को इस्तेमाल किया। इस ने कला के इस रूप में कुछ अनूठी विशेषताओं को जोड़ा जिस का अभी भी मजबूत प्रभाव पड़ता है। यह समूह खुद को वाणिज्यिक बंगाली रंगमंच से वैचारिक रूप से अलग स्थापत करते हैं।
सशस्त्र बल विशेष शक्तियां अधिनियम

विशेषाधिकार

इस कानून के अंतर्गत सशस्त्र बलों को तलाशी लेने, गिरफ्तार करने व बल प्रयोग करने आदि में सामान्य प्रक्रिया के मुकाबले अधिक स्वतंत्रता है तथा नागरिक संस्थाओं के प्रति जवाबदेही भी कम है।

विरोध

इरोम शर्मिला इस कानून का विरोध करने वालों में मणिपुर की कार्यकर्ता इरोम शर्मिला का नाम प्रमुख है, जो इस कानून के खिलाफ 16 वर्षों से उपवास पर 
धारा.3 ये स्पष्ट नही करती है कि किस आधार पर किसी क्षेत्र को अशाँत घोषित किया जाएगा ।
फिलहाल इरोम शर्मीला अपने पती के साथ बैंगलोर में रहती हैं
कार्बोफ्यूरान

कार्बोफ्यूरान एक कार्बनिक यौगिक है।
नारायण बी आर

नारायण बी आर (या बी आर नारायण) (२४ फ़रवरी १९२८) कन्नड़ से हिन्दी अनुवाद के क्षेत्र में एक प्रसिद्ध नाम है। उनका जन्म बैंगलूर के कंबीपुर नामक स्थान में हुआ। कन्नड़ से हिन्दी में किए गए उनके मास्ति, कारंत, भैरप्पा और अनंतमूर्ति के अनेक अनुवाद प्रशंसित और चर्चित रहे हैं। उन्हें उत्तर प्रदेश हिन्दी ग्रंथ अकादमी तथा भारतीय भाषा परिषद द्वारा पुरस्कृत भी किया गया है।
एत्ची

एत्ची (エッチ एत्ची, [et.tɕi]) जापानी भाषा में लैंगिक क्रियाओं के लिए हँसी में अक्सर काम में लिया जाने वाला कठबोली शब्द है। विशेषण के रूप में यह शब्द "कामुक", "अश्लील" या "नटखट" के अर्थ में काम में लिया जाता है; क्रिया के रूप में एत्ची सुरु (エッチする) शब्द का प्रयोग यौन सम्बंध के लिए; संज्ञा के रू[अ में यह शब्द ऐयाश आचरण करने वाले के लिए प्रयुक्त किया जाता है।
शब्द एत्ची यौन जाति बोधन से सम्बंधित कार्य को वर्णित करने के लिए जापनी मीडिया के प्रशंसकों ने स्वीकार किया। जापानी में एत्ची शब्द का उपयोग अक्सर किसी व्यक्ति के आचरण को प्रशंसक भाव से दिखाते हुये किया जाता है। यह कामुकता दर्शाने वाले शब्द हेंताई की अलग रूप में चंचल कामुकता को दर्शाने के लिए प्रयोग होने लगा था। एत्ची के रूप में वर्णित कार्यों का सम्भोग अथवा जननांगों से कोई लेना देना नहीं होता। इसके स्थान पर यौन विषय की ओर संकेत किया जाता है तथा अधिकतर भाग दर्शक/स्रोता की कल्पनाओं पर छोड़ दिया जाता है।

व्युत्पत्ति और जापान में उपयोग

शब्द エッチ का हेपबर्न संकेतन में सही प्रतिलेखन "एत्ची" (etchi) है।

पाश्चात्य उपयोग

जापानी में ओरिक-मांगा (お色気漫画) एक वाक्यांश है जिसमें मांगा शब्द का बहुत हल्के में अथवा चंचल कामुक सामग्री का वर्णन करता है। पाश्चात्य देशों में एत्ची अधिमानित शब्द बन चुका है। कठिन-कोर शब्द सेइजिनमुकेमांगा (成人向け漫画) को पश्चिम में हेनतई के रूप में अधिक उल्लिखीत किया जाता है। यह कुछ हद तक जापानी में विशिष्टता के समान अर्थ को व्यक्त करता है। उदाहरण के लिए यदि एक युवति किसी लड़के को एत्ची नाम से बुलाये तो यह चोंचलाने (फलर्ट) का अर्थ देता है जबकि हेनतई का उच्चरण तिरस्कार को निरूपित करता है।
[...] Bezeichnet erotische Darstellungen. Im Vergleich zu Hentai weniger explizit.
[...] [एत्ची] कामुक चित्रण को दर्शाता है। हेनतई की तुलना में यह कम स्पष्ट है।
—Sebastian Keller, Der Manga und seine Szene in Deutschland von den Anfängen in den 1980er Jahren bis zur Gegenwart: Manga- mehr als nur große Augen
अर्गुन नदी

अर्गुन नदी (रूसी: Аргунь) या ऍर्गुन नदी (मंगोल: Эргүнэ) पूर्वी रूस और पूर्वोत्तरी चीन की अंतर्राष्ट्रीय सीमा पर स्थित १,६२० किलोमीटर लम्बी एक नदी है। इसका जन्म चीन द्वारा नियंत्रित भीतरी मंगोलिया क्षेत्र में स्थित महान ख़िन्गन पर्वत शृंखला के पश्चिमी भाग में होता है। अर्गुन नदी आगे चलकर शिल्का नदी से मिलती है और इन दोनों के मिलाप के बाद इसे अमूर नदी के नाम से जाना जाता है।

मंगोल इतिहास में महत्व

मंगोल भाषा का सब से प्राचीन ग्रन्थ 'मंगोलों का गुप्त इतिहास' नामक पुस्तक है, जो १३वीं शताब्दी में लिखा गया था। इसमें एक मिथ्य-कथा है जिसमें कहा गया है कि मंगोलों में कभी बहुत ख़ून-ख़राबा हुआ जिस से अर्गुन-ख़ुन नामक मंगोलों का एक क़बीला नष्ट हो गया और उसके केवल दो पुरुष और दो स्त्रियाँ ही बचे। वह भागकर अर्गुन नदी के आरम्भिक क्षेत्र में पहुँच गए, जो बहुत ही वीरान और दुर्गम इलाक़ा था। यहाँ उनके घोड़ों के लिए घास भी थी और मौसम भी सेहत के लिए लाभदायक था। यह क़बीला यहाँ पर पनपने लगा और उन्हें लोहे के साथ औज़ार और शस्त्र बनाना भी आ गया। इनमें इतनी क्षमता आ गई कि वे मंगोलिया के अन्य भागों में फैल सके।
रीवा रेलवे स्टेशन

रीवा रेलवे स्टेशन रीवा शहर का रेलवे स्टेशन है।
१०६५ ईसा पूर्व

१०६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भारतीय रासायनिक जीवविज्ञान संस्थान

भारतीय रासायनिक जीवविज्ञान संस्थान (Indian Institute of Chemical Biology (IICB)) भारत की उन बड़ी प्रयोगशालाओं में से एक है, जिसने अपनी स्थापना के समय से ही संक्रामक रोगों, खासकर लिशमैनियासिस एवं कॉलरा पर बुनियादी अनुसंधान कार्य करने हेतु बहु-अनुशासनिक सघन प्रयास किया है और साथ ही रोगों कि परीक्षण, इम्युनोप्रोफिलैक्सिस एवं केमो थेरापी के लिए प्रौद्योगिकी का विकास किया है।
इस संस्थान की स्थापना जैवचिकित्सीय अनुसंधान के लिए भारत में प्रथम गैर सरकारी केंद्र के रूप में 1935 में हुई थी और 1956 में इसे सीएसआईआर के संरक्षण में शामिल किया गया। आज भारतीय रासायनिक जीवविज्ञान संस्थान राष्ट्रीय महत्व के रोगों और वैश्‍विक हित की जैविक समस्याओं पर अनुसंधान कर रहा है। इसके वैज्ञानिक स्टाफ सदस्य रसायन, जैवरसायन, कोशिका जीवविज्ञान, आणविक जीवविज्ञान, तंन्निका जीवविज्ञान और प्रतिरक्षाविज्ञान सहित विभिन्न प्रकार कि क्षेत्रों में विशेष ज्ञान रखते हैं। उनकी यह विशेषज्ञता उत्पादक अंतर-अनुशादसनिक अंतक्रिया को बढ़ावा देती है।
तंत्रिका जीवविज्ञान समूह मेरूदंडी जीवों के मस्तिष्क के विकास और साथ ही मानव गतिशीलता विकृति के जेनेसिस पर अनुसंधान करने में संलग्न है। प्राकृतिक स्रोतों से प्राप्त जैवसक्रिय उपादान और रासायनिक दृष्टि से संश्लेषीकृत नए अणुओं की खोज सक्षम औषधियों के रूप में की जा रही है। जिन अन्य क्षेत्रों में कार्य किए जा रहे हैं वे हैं गैस्ट्रिक हाइपर एसिडिटी एवं अल्सर, मांसपेशीय डिस्ट्रोफी एवं उससे संबंधित विकृति, बृहदाणविक (मैक्रोमोलेक्युलर् संरचना कार्य विश्लेषण, लक्षित औषधि संवितरण पद्धति का विकास, शुक्राणु जीवविज्ञान और प्रोटीन रसायन तथा एंजाइमिकी।
२२९९ ईसा पूर्व

२२९९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२९९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रति व्यक्ति आय

प्रति व्यक्ति आय उस आय को कहा जाता है जब किसी देश के कुल राष्ट्रीय आय (NNP on factor cost) को जब उस देश की उस वर्ष की मध्यावधि तिथि (१ जुलाई) की जनसंख्या से विभाजित किया जाता है। यह हमें उस देश के निवासियों को प्राप्त होने वाली औसत आय की मौद्रिक जानकारी देता है। अर्थात यह बताता है कि उस देश में उत्पन्न होने वाली धनराशि को यदि बाँटा जाए तो सबके भाग में कितना पहुँचेगा। इसका उपयोग किसी देश के भीतर भी विभिन्न भौगोलिक क्षेत्रों, नगरों, या राज्यों इत्यादि के जीवन स्तर का अनुमान लगाने के लिए भी किया जाता है। उदाहरण के लिए २००९ में दिल्ली की प्रति व्यक्ति आय सबसे अधिक है, २००९ की डालर विनिमय दर के अनुसार लगभग १,२०० $।

संपत्ति के मापन में प्रति व्यक्ति आय

प्रति व्यक्ति आय का उपयोग किसी एक देश के लोगों की संपत्ति का अनुमान लगाने के लिए किया जाता है, किसी अन्य देश की तुलना में। आमतौर पर यह किसी सर्वमान्य अंतर्राष्ट्रीय मुद्रा जैसे यूरो या डॉलर में मापा जाता है।
लेकिन इस मापन प्रणाली में एक खोट भी है। वह यह की यह किसी देश की केवल मौद्रिक संपति को ही उस देश के लोगों में बाँटता है और अन्य आर्थिक गतिविधियों को माप में नहीं लेता। हो सकता है की किसी देश विशेष की प्रति व्यक्ति आय मौद्रिक संदर्भ में तो कम हो लेकिन उस देश में होने वाली आर्थिक गतिविधियों का मौद्रिक मुल्य कहीं अधिक हो। इसलिए इसे किसी देश के विकास का एकमात्र पैमाना माना जा सकता।
भीमरथ

भीमरथ पुराण के अनुसार यदुकुल के राजा थे।
रियो डि जेनेरो

रियो डि जेनेरो (पुर्तगाली:Rio de Janeiro यानि "जनवरी की नदी") ब्राज़ील के रियो डि जेनेरो राज्य की राजधानी एवं देश का दूसरा सबसे बड़ा नगर है। यह शहर दक्षिण अमेरिका का तीसरा सबसे अधिक जनसंख्या वाला शहर है। रियो डि जेनेरो शहर करीब दो शताब्दियों तक ब्राजील की राजधानी बना रहा, 1763 से 1822 तक पुर्तगाली औपनिवेशिक काल के दौरान और फिर 1822 से 1960 तक ब्राजी़ल के एक स्वतंत्र राष्ट्र के रूप मे उदय के बाद। १८०८ से १८२१ तक यह पुर्तगाली साम्राज्य की भी राजधानी था। आमतौर पर यह रिओ के नाम से जाना जाता है, शहर का एक दूसरा उपनाम A Cidade Maravilhosa यानि अद्भुत शहर भी प्रचलित है।
रियो डि जेनेरो अपनी प्राकृतिक अवस्थिति, अपने कार्निवल उत्सव, साम्बा और अन्य संगीत और पर्यटकों के लिए समुद्र तटों पर बने पंक्तिबद्ध होटलों वाले कोपाकबाना और इपानेमा जैसे तटों के लिए प्रसिद्ध है। समुद्र तट के अलावा यहां के सबसे प्रसिद्ध आकर्षणों में शामिल हैं कोरकोवाडो पर्वत पर स्थित ईसा मसीह की विशाल मूर्ति क्राईस्ट द रीडिमर ('क्रिस्टो रिडेंटॉर'), जिसे आधुनिक युग के विश्व के सात आश्चर्यों में से एक माना जाता है; केबल कार युक्त शुगरलोफ पर्वत (Pão de Açúcar); सांबोद्रोमो नामक एक विशाल स्थायी कार्निवल परेड मंच और दुनिया के सबसे बड़े फुटबॉल स्टेडियमों में से एक माराकाना (Maracanã) स्टेडियम। २०१६ के ग्रीष्मकालीन ओलंपिक खेलों की मेजबानी रियो डि जेनेरो को मिली है और इन खेलों को आयोजित करने वाला यह दक्षिण अमेरिकी का पहला शहर होगा।
विश्व का दूसरा सबसे बड़ा शहरी वन क्षेत्र: फ्लोरेस्ता दा तिजुका, या "तिजुका वन" भी रिओ में ही है, जो दुनिया के सबसे बड़े शहरी वन क्षेत्र Parque Estadual da Pedra Branca, या व्हाइट स्टोन स्टेट पार्क से लगभग जुड़ा ही हुआ है। गैलिआओ-अंतोनियो कार्लोस जोबिम अंतर्राष्ट्रीय हवाई अड्डा, जिसे आमतौर पर सिर्फ गैलिआओ (Galeão) कहा जाता है ब्राजील के कई शहरों को रियो डि जेनेरो से जोड़ता है और यहां से कई अंतरराष्ट्रीय उड़ानें भी संचालित होती हैं।
अपने आकर्षण और सौंदर्य के बावजूद, रियो की गिनती विश्व के सबसे अधिक हिंसाग्रस्त शहरों मे की जाती है। हिंसक अपराध की घटनायें ज्यादातर झुग्गी बस्तियों में घटित होती है लेकिन इनका असर इसके मध्यम वर्गीय और उच्च वर्गीय इलाकों मे भी देखा जा सकता है। रिओ में अन्य बड़े शहरों के विपरीत, मलिन बस्तियों शहर के कुछ सबसे धनी इलाकों से सटी हुई हैं।
सलामी (फ़िल्म)

संक्षेप

विजय, भारतीय सैन्य अकादमी, देहरादून या आईएमए में एक बहुत ही ईमानदार सैनिक छात्र है जो सामी नाम की एक स्थानीय युवा लड़की से प्यार करता है। उसकी सख्त माता आईएमए से जुड़े एक बहुत त्रासदी वाले इतिहास के कारण अपनी बेटी का हाथ देने में असहज है। इसके अलावा, एक स्थानीय गिरोह का नेता भी है सामी के लिए पागल है और बदकिस्मती से उसके भ्रष्ट अधीक्षक पिता उसका समर्थन करते है। दूसरी तरफ, विजय ने अपने बचपन में माता-पिता को खो दिया। उसे मेजर रहीम खान (कबीर बेदी) और उनकी बेगम के रूप में नए माता-पिता मिलते हैं। सबसे महत्वपूर्ण घटना तब होती है जब एक नई युवा लड़की कविता शहर में आती है जो सईद जाफरी की बेटी होती है।
कटूपहास

कटूपहास या तन्ज़ ऐसे व्यंग्य को कहते हैं जिसमे किसी व्यक्ति, समाज, संस्था या राष्ट्र की बुराइयों की निंदा छुपी हो। तन्ज़ का ध्येय अक्सर शर्मिन्दगी की भावना के ज़रिये बुराइयों के प्रति जागरूकता लाना होता है ताकि उनमें सुधार हो सके. कटूपहास को अंग्रेज़ी में 'सैटाइअर' कहा जाता है।